JohanHeinsen/ENO huggingface dataset:
Aalborgs Stifts Adresseavis, 1824-02-07
Provindsen Estremadura skal være i en meget urolig Tilstand, og de Constitutionelle ville ikke lade sig tæmme, fori di der ingen franske Tropper er. En Guerilla af dem paa 100 Mand var i Zafra nok til at afsætte Øvrigheden, og plyndre Staden, hvorpaa de drog bort med den Trudsel at ombringe alle de Munke og Servile, de mødte. J Madrid selv blev nylig en fransk Saarlæge overfaldet paa Gaden af en bevæbnet Røver. Ved hans Anskrig fik han dog Hielp og det befandtes da, at bemeldte Røver ingen Anden var, end Alcalden i det Qvarteer af Staden, hvor han blev overfaldet. Saavel i Madrid, som i Valladolid, Alicante, Valencia, &c. skee mange Arrestationer. Af de før omtalte i Alicante arresterede 300 Personer er kun omtrent et Dusin Jndvaanere løsladte, og 2 eller 3 Udlændinge. J Tarragona kom det ved en høitidelig Procession til Slagsmaal, hvorved een constitutionel Soldat dræbte 4 af Folket og saarede 12, og undslap dog selv. J St. Fe lin de Guijols er en Oberstlieutenant og nogle Soldater bleven morderisk overfaldne og udplyndrede. Jndvaanerne kom dem til Hielp og Gierningsmændene flygtede.
Aalborgs Stifts Adresseavis, 1824-02-07
America. Anledningen til de forhen omtalte Tildragelser i Nio Janeiro gav nok følgende Begivenheder. Den 10de November var en Apotheker bleven dygtig gjennempryglet af et Par europæiske Officerer, fordi han ansaaes som Forfatter til nogle i 2 nylig udkomne Blade mod Europæerne og de Militaire ialmindelighed gjorte Udfald. Sagen blev indstillet for Cortes. Disse afgjorde, at den hørte under Domstolene; men nogle hæftige Ministre gjorde desuagtet Ministrene eftertrykkelige Bebreidelser for deres Ligegyldighed. Dette gav Anledning til stormende Debatter, hvori ogsaa Publicum blandede sig, og Præsidenten maatte ophæve Mødet før Tiden. Ministerne fik, eller vel rettere toge nu deres Afskeed, og et nyt Ministerium blev udnævnt. Endeel Artillericofficerer (Europæer) begave sig nu in corpore til Keiseren, og forlangte Satisfaction for at de vare insulterede i de omtalte Blade. Dette blev foredraget i Mødet den 11te, efterat Keiseren iforveien havde ladet alle Tropperne marschere bort, uden at der dog blev afgjort Noget herom. Keiseren erklærede den 13de i en Proclamation, at han havde indkaldt en ny Forsamling, som han vilde forelægge et Constitutionsudkast. Man frygter for, at især de nordlige Provindser ville erklære sig for en Republik, og til den Ende sende Deputerede til Bahia eller Pernambuco. Handelen har næsten ganske ophørt, Jngen vil sælge Noget til Europæere uden pr. Contant. De udenlandske Kjøbmænds Stilling er høist betænkelig: Enropæerne skylde dem store Summer, og Enhver frygter for en Reaction af de brasiliske Tropper, hvorved Man frygter for at miste mange Penge til Europæerne. Den Angivelse, at D. Pedro havde taget Partie med Faderens Hof, synes kun at have været en Formodning af et brasiliansk Partie Morning-Chronicle mener, at Udfaldet af Alt dette vil blive, at det sydlige Brasilien bliver deelt i 2 Dele og at Hs. Keis. Maj. bliver sendt tilbage til Europa.
Aalborgs Stifts Adresseavis, 1824-02-07
Blandinger. Fra Washington forsikkres bestemt, at den engelske Regjering har tilbudt sig, at forene sig med dem om at modstaae ethvert Forsøg af den hell. Alliance mod de sydamericanske Staters Uafhængighed; og at Canning har erklæret, at Engelland aldrig vilde tillade, at Spanien overdrog sit nominelle Suprematie over hvilkensomhest af dets Kolonier til nogen anden Magt, der bedre kunde forsvare det reelle Suprematie.
Aalborgs Stifts Adresseavis, 1824-02-07
Den sardiniske Erkonge Victor Emanuels Liig blev den 14de Januar høitideligen bisat, efter at han iforveien havde i kongelig Prydelse lagt paa Parade i Statskapellet.
Aalborgs Stifts Adresseavis, 1824-02-07
Hofraad Dr. Frederik Murhard, Avisudgiver i Frankfurt, er efter Ordre fra Potiliet i Cassel, bleven arresteret i Hanau, og hans Papirer tagne under Forsegling. Han skal have staaet i Forbindelse med en vis Kelch, og have havt Andeel i de mod Churførsten af Hessen udstædte Trudselsbreve.
Aalborgs Stifts Adresseavis, 1824-02-07
Gen. Guilleminot er, istedetfor at reise til Constantinopel, bleven sengeliggende syg.
Aalborgs Stifts Adresseavis, 1824-02-07
Engelske Astronomer have i denne Tid bemærket en usædvanlig stor Plet paa Solen, der indtager den 90de Deel af den.
Aalborgs Stifts Adresseavis, 1824-02-07
J Schønebeck i det Magdeburgske er i Saltsyderiegaarden et stort toetages Magazin af 340 Fods Længde og 54, Fods Bredde og meer end 7000 med Salt og chemiske Producter fyldte Tønder og Fade bleven et Rov for Luerne.
Aalborgs Stifts Adresseavis, 1824-02-07
Paven er, hedder det fra Rom, nu ved de af Lægerne foreskrevne Midler til Trøst for hele Rom, igjen i Bedring, og uden Fare.
Aalborgs Stifts Adresseavis, 1824-02-07
Til en Hofmaskerade den 12te f. M. i Petersborg vare ikke mindre end 23000 Fribilletter uddeelte.
Aalborgs Stifts Adresseavis, 1824-02-07
J Engelland har Man gjenfundet et latinsk Manuscript, af Milton, som Man holdt for tabt, og som tæller 735 smaat skrevne Sider. Jndholdet er religienst.
Aalborgs Stifts Adresseavis, 1824-02-07
Hunts Dødsstraf er bleven forandret til Forviisning paa Livstid, under den Betingelse, at han skal opgive alle sine Medskyldige, og hvad Deel de have havt i hans Forbrydelse.
Aalborgs Stifts Adresseavis, 1824-02-07
Fra Rusland meldes, at de der have havt en mageløs mild Vinter, skjøndt dog endeel Snee. Hvor ganske Torturstraffe forfelle deres Virkning, har Man i denne Tid et nyt Exempel paa i Stokholm. En Juveleer havde nemlig sendt sit Bud, en Dreng paa 13 Aar, til en Dame med et Halsbaand. Da han nogen Tid derefter skikker Bud efter sine Penge, svares der, at hun intet Halsbaand har modtaget. Hvad var naturligere end at Drengen havde stiaalet det? Han bliver arresteret, og da han ikke vil gaae til Bekjendelse, bringer Politiet ham til hans Moder og tvinger hende til at prygle ham saalænge, til han bekjender. Jmidlertid opdages det, at Drengen har sagt Sandhed og den smukke Dame løiet. Moderen søger nu ved Retten Opreisning for sin mishandlede Søn. For at forebygge Smughandel, er Friheden til igjen at udføre Varer, som engang ere oplagte ved Tolden i Neapel, nu aldeles ophævet.
Aalborgs Stifts Adresseavis, 1824-02-07
Den 21de f. M. stod den Person, ved Navn Beckmann, der havde skrevet det bekjendte Trudselsbrev til Kongen, ifølge Dommen, i Gabestokken i Brussel.
Aalborgs Stifts Adresseavis, 1824-02-07
Fædrelandet.
Aalborgs Stifts Adresseavis, 1824-02-07
Kjøbenhavn. Hs. Majestæt Kongens høie Fødselsdag høitideligholdtes den 28de Januar i samtlige Underviisningsanstalter for Underofficere og Spillemænd, samt i de Børneskoler, der ere under Bestyrelse af Directionen for Garnisonskolevæsenet, ved et godt Middagsmaaltid, ifølge Hs. Majestæts allernaadigste befaling. 179 Voxne og 205 Børn deeltage i denne Fest. Hjerteligt yttredes glad Taknemlig: hed for denne Hs. Majestæts store Naade, der virker saa høistvelgjørende, ogsaa paa denne Classe af Undersaatter.
Aalborgs Stifts Adresseavis, 1824-02-07
Jfølge Cancellieskrivelse af 6te f. M. bør de i Skovforordningen af 27de September 1805 §. 20 bestemte 10 Aar regnes fra Skjødets Dato, hvis det bliver læst inden den i Lovens 53-28 befalede Tid, og ellers fra Tinglæsningens Dato, førend hvilken Tid Kjøberen ei i sit offentlige Forhold bliver at ansee som Eier.
Aalborgs Stifts Adresseavis, 1824-02-07
Jfølge Placat for Hertugdommene Slesvig og Holsteen, af 7de Januar anordnes, at naar Varer anholdes, som ved Grændsetoldstedet eller det første Toldsted ere aldeles for tiede, skal der, for tillige at have fordulgt Connossementerne og Fragtbreve, foruden Straffene efter Toldforordningen af 8de Juli 1803, erlægges en Mulct af 50 Procent af Varernes Værdie.
Aalborgs Stifts Adresseavis, 1824-02-07
Under 21de f. M. er Professor extraordinarius ved Kjøbenhavns Universitet, Dr. philosophie J. L. Rasmussen, tillagt Ordre i afdøde Etatsraad N. Kalls Sted at indtræde i den under 3die Januar 1817 allernaadigst anordnede Commission til at gjøre Forslag om hvilke Læregjenstande de, som attraae mosaiske Catechet-Embeder i Danmark, skulle examineres i, forinden disse Embeder kunne dem betroes, samt til at afholde den Prøve de i denne Henseende skulle underkaste sig.
Aalborgs Stifts Adresseavis, 1824-02-07
Paa Forespørgsel af en Øvrighed har Kancelliet under 31te f. M. svaret: at hele Sammenhængen i Forordningen af 8de Juni 1787 viser, at samme ikke vedkommer andet end Landeiendomme, hvilket in specie sees af 68. 3 og 9, hvoraf følger, at stemplet Papiir bliver at bruge til Udmeldelse og til Synsforretningen, og Gebyhr at erlægge til Rettens Betiente og Mændene efter de almindelige Regler for Synsforretninger.
Aalborgs Stifts Adresseavis, 1824-02-07
Man har den sørgelige og tilforladelige Efterretning, at der skal herske en epidemisk Sygdom i Sielland især i Omegnen af Nestved og Slagelse. Den yttrer sig som en Art Skarlagensfeber og skal i 2 Dage have bortrevet 40 Mennesker af Bønderne paa Grevskabet Bregentved. Koppe sygdommen her i Hovedstaden synes nu at aftage. Af vor ved sin Jver for at standse denne smitsomme Sygdom, som i saa mange andre Henseender saa høit fortjente Læge, Professor Wendt, Ridder og Dannebrogsmand, kan i ventes et lidet Skrift om Børnekopperne og deres Yttringer i denne nye Afart.
Aalborgs Stifts Adresseavis, 1824-02-07
Den formodentlig ved den foromtalte Bryggerkarl udbredte Smitte, har voldet megen Frygt i Kjøbenhavn. Foruden Stadsphysicusens egen Søn, der nok havde besøgt ham paa Frederiks Hospital, og hvorom de offentlige Blade have talet, ere Adskillige Andre blevne angrebne deels af de ægte Børnekopper, deels af de formildede Smaakopper eller vel endog blot Skoldkopper. Til den første Classe hører imidlertid kun tre Personer, af hvilke Jngen før havde været vaccineret; to Børn og en voxen Pige; det ene af Børnene, 1 1/2 Aar gammel i høi Grad sygeligt, døde. - De offentlige Kundgjørelser, fra Politidirecteuren og Stadsphysicus ere bekjendte. Hertil kan tilføies, at i Torsdags den 22de Januar, bleve, ifølge Foranstaltning af den nedsatte Commission til Koppeepidemiens Standsning, de paa almindeligt Hospital, liggende for Koppepatienter anseete Personer, 10 i Tallet, flyttede til Søeqvæsthuset, hvor der var givet Ordre at indrette en Qvarantaineanstalt med 4000 Senge. Foruden disse 10 er endnu et Par mistænkte Syge fra Byen, førte did, saa at Antallet af de der Jndbragte nu er 12 Candidatus Møhl er de Syges Helbredelse overdragen. Man taler fra Gaarden af med Hr. Møhl og med Reconvalescenten i et Vindue. Ogsaa ere i Byen enkelte Huse blevne spærrede formedelst Hjemsøgelse med de omtalte Kopper. - Cours den 3die Februar. Hamb. 2 M. 244, a vista 247. Specier 249. - Specier solgtes til 14 Mk. 15 s. Obligat. (med Renter fra 11te Decbr. 1823) 79 1/2 a 80. Nationalbank-Obligat. (af Laanet den 2den Februar 1820) 102 Rbd. r. S. (uden Renter) eller 127 Rbd. Sedler pr. 100 Rbd. r. S. - Norske Sedler 16 Rbd. pr. 10 Specier norsk. - Norsk Laan 6 pC. Obligat. Bcomk. 100 a 100 1/2. Svenske Sedler 58 1/2 s. - Disconto 5 pCt.
Aalborgs Stifts Adresseavis, 1824-02-07
Aalborg Kirker. Femte Søndag efter Helligtrekonger prædiker til Høimesse. i Budolphi Kirke Hr. Henneberg; i Frue Kirke Hr. Stiftsprovst Schierup. - Til Aftemang i Budolphi Kirke Hr. Blichfeld; i Frue Kirke Hr. Fuhr.
Aalborgs Stifts Adresseavis, 1824-02-07
Rettelse. J Hr. Viigums Prolog er indløben den betydelige Trykfeil, at 2de Linier ere dobbelt indrykkede, hvilket bedes tilgivet.
Aalborgs Stifts Adresseavis, 1824-02-07
Bekjendtgjørelser. Aalborg Stifts Capitelstaxt paa 1823 Aars Afgrøde. Vensyssel og Hanherrederne. Rug a Tønden 2 Rbd. 1 Mk. 14 s. Sølv. Byg = = = 1 - 3 - : - - Havre = = = = = 5 - 7 - - Thye og Morsøe. Rug a Tønden 2 Rbd. 1 Mk. 15 s. Sølv. Byg = = = 1 - 2 - 5 - - Havre = = = = 5 - 9 - - Aalborg Stiftamthuus og Bispegaard den 6te Febr. 1824. Moltke. Jansen.
Aalborgs Stifts Adresseavis, 1824-02-07
Da P. F. Wandalls Navn atter er laant ud, indlader Man sig ei med ham. Paa det Publikum kan dømme, hvorvidt P. F. W. kan føle sig fornærmet ved en Jndrykkelse, der er sendt ham, fordi Addresseavisen ei vilde indrykke den, opfordres han til at trykke den.
Aalborgs Stifts Adresseavis, 1824-02-07
Da han i No. 16 selv siger: ubetydelige Trykfesit der siden ere rettede, som Beviis paa Dumhed, saa skjænke Man ham gjerne Bogstavfeilene, og bør for Læserne anføre det som et gunstigt Forvarsel, at Man har lært Forfatteren at skrive Madrid rigtig. Albert Borch. P. D. Faber.
Aalborgs Stifts Adresseavis, 1824-02-07
Da der i Kjøbenhavn har viist sig Smitte af Børnekopper, og denne muligen kunde befrygtes at udbrede sig udenfor Hovedstaden, saa har Cancelliet under disse Omstændigheder fundet sig foranlediget til at indskjærpe Bestemmelserne i Forordningen af 3die April 1810, i Særdeleshed sammes H. 14, 15 og 16. der ere saaledes lydende: s. 14. Da de naturlige Kopper undertiden vanskeligen kan kjendes fra andre Hudsygdomme, saa bør ethvert Udslet, som bestaaer af smaa Blegne, og som viser sig strax efter en meere eller mindre kjendelig Sygdom, ansees som mistænkeligt for at være Kopper, og bør desaarsag anmeldes paa den i H. 15 og 16 befalede Maade, under de deri fastsatte Straffe i Overtrædelses-Tilfælde, naar Sygdommen siden befindes at være Kopper. §. 15. Enhver Huusfader eller Huusmoder skal, saasnart Tegn til Børnekopper vise sig i deres Huse, ufortøvet gjøre Anmeldelse derom paa Landet for Stedets Præst eller Sognefogden, om han boer nærmere ved Stedet, hvilke igjen skal anmelde det for Districtslægen og Politiemmesteren, som strax har at indberette det til Amtmanden; i Kjøbstederne for Byefogden, eller Stedets Læge, og i Kjøbenhavn for Politiemesteren eller Stadsphysicus, paa det at de fornødne Foranstaltninger mod Sygdommen strax kan vorde føiede. Mangel af en saadan Anmeldelse paadrager den skyldige Huusfader eller Huusmoder Straf fra 8 Dages Fængsel paa Vand og Brød indtil 3 Maaneders Arbeide i Forbedringshuset, efter Forseelsens Beskaffenhed og Domstolenes Skjøn. §. 16. Ligeledes skal det og i Kjøbstederne være Pligt for enhver Huusvært eller den, som i hans Sted har Opsyn i Huset, nøie at underrette sig om, og uopholdeligen for Districtslægen at anmelde denne Sygdoms Udbrud. befindes han at have efterladt saadan Anmeldelse, uagtet Sygdommen har været ham bekjendt, straffes han med Mulct fra 10 til 100 Rd., efter hans Vilkaar og Forseelsens Grad. Som følge heraf berettiges Huusværterne til enhver Undersøgelse, hvorved de kan sættes i Stand til at opfylde den dem paaliggende Pligt. Det Kongelige Danske Cancellie, den 20de Januarii 1824. Kaas. Cold. Monrad. Ørsted. Lassen. Løvenskjold. Hansen. Fischer. Moltke.
Aalborgs Stifts Adresseavis, 1824-02-07
Ovenstaaende Bekjendtgjørelse bringes herved til hver Mands Kundskab. Aalborg Politiekammer, den 5te Februar 1824. Schmidt.
Aalborgs Stifts Adresseavis, 1824-02-07
Søndagen den 8de Dennes bliver paa det dramatiske Selskabs Theater, til Bedste for denne Byes Fattigkasse opfort Korsridderne, Ridderskuespil i 5 Acter af A. v. Kone bue, oversat af N. T. Bruun. Billetter a 3 Mk. Stykket kunne erholdes saavel hos Hr. Raadmand og Stiftsrevisor Wølfferdt, som ved Indgangen, der aabnes Kl. 5. Begyndelsen skeer Kl. 6. Aalborg den 2den Februar 1824. G. Steiner.
Aalborgs Stifts Adresseavis, 1824-02-07
Mandagen den 9de Februar opføres paa Theatret i Hr. Muur, mester Ludewigs Gaard i Bispensgade: Hagbarth og Signe, Tragodie i 5 Acter af Adam Oblenschlager, Steiner.
Aalborgs Stifts Adresseavis, 1824-02-07
De lave Kornpriser som Aarsag til den almindelige Standsning i Handel og Vandel. Oversat af det Tydske af Frederik Hoppe, Kammerherre og Hoflægermester. Med Jndledning og Anmærkninger af J. F. W. Schlegel, Conferentsraad, Dr og Prof. i Lovkyndigheden, Ridder af Dannebrogen, indh. 3 Mk.
Aalborgs Stifts Adresseavis, 1824-02-07
At Hans Majestæt Kongen ved allernaadigst Rescript af 31te December forrige Aar har tilladt, at et Marked med Qvæg herefter aarligen maae holdes her i Byen den 28de April, og at dette Marked altsaa holdes her første Gang Onsdagen den 28de April dette Aar, det bliver herved bekjendtgjort til almindelig Underretning. Hjøring den 24de Januarii 1824. S. Poulsen.
Aalborgs Stifts Adresseavis, 1824-02-07
Auctioner. Koustrup Hovedgaard med Eiendomme af Hartkorn fri Hovedgaardstaxt Ager og Eng 21 Tdr. 3 Skpr. 1 Fdkr. 233. Alb. samt complette Bøndergods 200 Tdr. 2 Fdkr. 1 Alb. Hartkorn, Sønderhaae Sogns Konge-Korntiende af 144 Tdr. 3 Skpr. 2 Fdkr. tiendeydende Hartkorn og Konge-, Korn- og Kirke-Korn- og Qvægtiende af 6 Tdr. 1 Skpr. Hartkorn i Hordum Sogn, alt tilhørende afdøde Proprietair Niels Ballebyes Stervboe, og beliggende i Hassing med flere Herreder i Thyeland, stilles til 3de offentlige Auctioner som afholdes: Løverdagen den 6te Marts, - den 20de f. M. J 1824. og - - den 3die April. hver Dags Formiddag Kl. 10 præcise. De 2de første Auctioner holdes paa Hassing-Refs Herreders Tingsted i Nørbo, og den 3die Auction, hvorved Eiendomm 5 bliver absolut bortsolgt paa Koustrup Gaard. De videre fornødne Oplysninger for de Lysthavende ville behagelig kunne erholdes af den paa denne Tidendes Contoir forhen til dette Øiemeed henlagte Jordebog, ligesom og nærmere Beskrivelse over denne gode Eiendom vil erfares af de i No. 111, 112 og 113 for forrige Aar, indrykkede Bekjendtgjørelser.
Aalborgs Stifts Adresseavis, 1824-02-07
Dette kundgjøres herved til alle Vedkommendes Efterretning, med bemærkning for de respective Arvinger i Boet, at Conditionerne ved en Skiftesamling paa Koustrup den 5te Marts næstkommende af undertegnede Skifteforvalter vil blive fremlagt til Approbation og hvad de Mødende derved maatte beslutte forbindende for de Udeblivende. Hassing-Refs Herreders Contoir paa Westervigkloster, den 27de Januar 1824. Fischer.
Aalborgs Stifts Adresseavis, 1824-02-07
Jfølge Forliig og derefter passeret Udlæg bliver den, Wi gild Nielsen tilhørende Gaard i Lemb Bye, Hellevad Sogn, der sidst har været beboet af Mikkel Nielsen og staaer for Hartkorn 4 Tdr. 6 Skpr. 3/4 Alb., stillet til 3de Auctioner: 1ste Gang Fredagen den 20de Februar) dette Aar, 2den Gang Onsdagen den 25de Febr.) om Formid og 3die Gang Torsdagen den 4de Marts) dagen Kl. 10. De 2de første Auctioner afholdes her paa mit Comptoir og 3die Auction hos Sognefoged Anders Larsen i Røgelheede bemeldte Hellevad Sogn. Hvilket herved til Lysthavendes Efterretning bekjendtgjøres. Sæbye den 3die Februar 1824. Boeck.
Aalborgs Stifts Adresseavis, 1824-02-07
Jfølge Forliig og derefter passeret Udlæg for resterende Enkekasse-Renter, bliver den Peder Christensen tilhørende Gaard Store Nedergaard i Trye Bye, Torslev Sogn, som staaer for Hartkorn 7 Tdr., stillet til 3de Auctioner: 1ste Gang Fredagen den 20de Februar) dette Aar, 2den Gang Onsdagen den 25de Febr.) om Formid 3die Gang Mandagen den 8de Marts) dagen Kl. 10. De 2de første Auctioner afholdes her paa mit Comptoir og 3die Auction i selve Gaarden. Hvilket herved til Lysthavendes Efterretning bekjendtgjøres. Sæbye den 3die Februar 1824. Boeck.
Aalborgs Stifts Adresseavis, 1824-02-07
Torsdagen den 19de i denne Maaned, Kl. 10 Formiddag, bliver i Følge Forlig og derefter foretaget Udlæg, afholdt offentlig Auction hos Gaardmand Peder Baltzersen i Bagterp, over hans iboende Gaard, staaende for Hartkorn 1 Td. 6 Skpr. 2 1/2 Alb. med den nedlagte Rugsæd og i Behold værende Afgrøde, saavel forsket som utorsket, samt den udlagte Jnd og Udboe og Besætning, saa og en Deel Smederedskaber. Hjøring den 4de Februarii 1824. N. A. Holm, constitueret Auctionsdirecteur.
Aalborgs Stifts Adresseavis, 1824-02-07
Efter Begjæring af Skiftecommissionen i afdøde Etatsraad Kjellerups og efterlevende Enkefrues Boe opbydes til Salg ved 3de Auctioner, som holdes paa Boets Contoir 1ste Gang Løverdagen den 21de 2den Gang Mandagen den 23de og 3die Gang Løverdagen den 28de Febr. næstkommende, hver Dags Formiddag Kl. 10. i Parter i Jagten Emilie, drægtig 13 Commercelæster med staaende og løbende Redskaber samt Jnventarium. Fartøie som er i complet seilbar Stand og sidst hjemkommen fra Bergen, er beliggende herved Byen og forevises tilligemed Skibspapirerne af Skipper Krohn. Lysthavende indbydes. Aalborg den 26de Januar 1824. Schmidt.
Aalborgs Stifts Adresseavis, 1824-02-09
Udlandet.
Aalborgs Stifts Adresseavis, 1824-02-09
Tyrkiet. Der ere nu 4 Storvezierer forviste til Gallipolie 1) Den grusomme Bender i Ali Pascha, der lod Patriarken Gregorius henrette, og derved egentlig først ret befordrede Jnsurrectionen, 2) Salth=Pascha, Halid-Effendis Creatur, 3) Abdullah=Pascha, Janitscharernes Ven, og nu 4) Al Pascha, der nylig er forviist. Det er interessant, at læse det af Sultanen ved hans Eftermands, Ghalib=Paschas Udnævnelse udstædte Hattischerib, hvori den afgaaende Storvezier dadles ligesaa meget, som han ved sin Tiltrædelse var bleven rost. Det lyder saaledes: "Hilset være du, min øverste Vezier, og uindskrænkede, redelige og troe Vicarius, Esseko=Mehmed Saida Ghalib Pascha, Du maa vide, at din Forgænger, Ali=Pascha, ifølge hans forsømmelige, om Jntet sig bekymrende Charakteer efter hans Jndsættelse ingen Forretning har besørget, saaledes som hans Pligt var, og da hans Opførsel ingenlunde har svaret til min Forventning, er det bleven nødvendigt, at afsætte ham. Da du i lang Tid har været brugt til vigtige Forretninger, og har Kundskab om alle mit Riges Anliggender, og stedse har givet Beviser paa Troskab og Retfærdighed, saa har jeg udnævnt dig til min øverste Ve zier med uindskrænket Fuldmagt, og anbetroer Bestyrelsen, af hine Anliggender til din erkjendte Erfaring og Trostab. Ret dig i alle Henseender efter den hellige Lov, og søg at bringe de vigtige Anliggender i Orden. Barmhiertig hedens Gud understøtte dig i Alt. Og da det er øiensynligt, at det maa tilskrives den ringe Jver hos dem, som havde dermed at bestille, at Sagerne paa Morea endnu ikke ere tilendebragte, da vil du for Fremtiden sørge for, at de nødvendige Forholdsregler blive tagne i Forbindelse med Hinanden, for at de Fæstninger og Stæder, der ere i de græske Rebellers Hænder, hurtig maae blive dem fra revne, og denne Sag snart være tilende. Du vil tillige drage Omsorg for, at de for min Hovedstads Jndvaanere nødvendige Penge og Levnetsmidler itide blive anskaffede, saa at de ingen Nød skulle lide. Du vil ogsaa gjøre dig Umage for, at saavel disse Jndvaanere, som de i mit hele Rige nyde en fuldkommen Rolighed. Maatte Herrens Yndling (Mahomed) bruge dig til hans Ære og Priis, bruge dig som et Redskab til at befordre de dig anbetroede Anliggender i mit Rige.
Aalborgs Stifts Adresseavis, 1824-02-09
Fra Smyrna klages i Spectateur oriental over, at Handelen ligger stille, at Udskibningen til Europa er ubetydelig, at der hersker en overordentlig Søvnighed og Modløshed i alle Handelsforretninger. Dog haaber Man bedre Tider, naar det vil lykkes, at faae de 5 Mill. Piastre udbetalte af den tyrkiske Regjering, som de europæiske Kjøbmænd i Smyrna længe have reclammeret, som Beløb af deres Fordringer paa de (henrettede eller i Slaverie bortførte) chiotiske Kjøbmænd. Porten har vel længe lovet det, men uden hidindtil at holde det. Jmidlertid troer Man ifølge de sidste Sammenkomster mellem Factorierne og Regjeringsagenterne, at Man er ifærd med at gjøre en Ende paa Sagen.